ಕಲ್ಲಿನ ಗುಡ್ಡದ ಕೆಳಗೆ ಕಣ್ಣು ಹಾಯಿಸಿದರೆ, ಕಡಲ ಭೋರ್ಗರೆಯುವ ಸಿಂಹ ಗರ್ಜನೆಯ ಅಲೆಗಳು ಬೆಟ್ಟದ ಬುಡಕ್ಕೆ ಅಪ್ಪಳಿಸಿ ಸ್ವಲ್ಪ ಸಮಯದಲ್ಲಿ ವಾಪಸ್ ವೇಗವಾಗಿ ಸಮುದ್ರದೆಡೆಗೆ ಧಾವಿಸುವ ನೊರೆನೊರೆ ಅಲೆಗಳು ಕಣ್ಣಿಗೆ ಹಬ್ಬವನ್ನು ಸೃಷ್ಟಿಸುತ್ತವೆ. ನೀರಿನೊಳಗೆ ಅಲ್ಲಿನ ಪ್ರದೇಶದ ವಿಶೇಷ ಬಗೆಯ ತೊರ್ಕೆ ಮೀನುಗಳನ್ನು ಕಾಣಬಹುದು. ಮೇಲಿನಿಂದ ಕೆಳಗೆ ಕಣ್ಣುಹಾಯಿಸಿ ಸಮುದ್ರದ ಒಳಮೈಯನ್ನು ಕಾಣುವುದು ಒಂದು ಪ್ರಾಕೃತಿಕ ವೈಭವ. ವಿಶೇಷ ಆಕರ್ಶಣೆ. ಅನಾದಿಕಾಲದಿಂದ ಅಲ್ಲಿಯೇ ನಿಂತಿರಬಹುದಾದ ಬೆಟ್ಟ ಸಮುದ್ರದ ಸೆಳೆತಕ್ಕೆ ಎಲ್ಲಿ ಕಳಚಿಕೊಂಡು ಪುಡಿಪುಡಿಯಾಗಿ ಬೀಳುವುದೋ ಯೆಂದು ಶಂಕೆಗೆ ಆಸ್ಪದವೀಯುತ್ತಿರುವ ಏಕಶಿಲಾ ಸುಣ್ಣಕಲ್ಲಿನ ಬೆಟ್ಟ. ಬೆಟ್ಟವನ್ನು ಹಲವು ಕಡೆಗಳಿಂದ ವೀಕ್ಷಿಸಬಹುದು. ಒಂದೊಂದು ಕಡೆಯಿಂದ ನೋಡಿದಾಗ ಒಂದೊಂದುಬಗೆಯಲ್ಲಿ ಕಾಣಿಸುವ ಅನುಭವನ್ನು, ಪರ್ಯಟಕರು, ತಮ್ಮ ಕ್ಯಾಮರಾಕಣ್ಣಿನಲ್ಲಿ ಕ್ಲಿಕ್ಕಿಸಿ, ಸವಿಯುತ್ತಾರೆ.

ನೈಸರ್ಗಿಕ ಕಾರಂಜಿಗಳು
ಗುಡ್ಡದ ಕೆಳಗಿನ ರಮ್ಯ ದೃಷ್ಯ
ಕಾರಂಜಿಗಳ ಜೊತೆಯಾಟದ ಅಪೂರ್ವ ಅನುಭವ
'ಮೀನುಹಿಡಿಯುವವರಿಗೆ ನಿರ್ಮಿಸಿದ ಆವಾಸ ಸ್ಥಾನ'